“สุพัฒนพงษ์” สยบลือ รมต.เที่ยวผับติดโควิด โชว์ผลตรวจยืนยันปลอดเชื้อ
“สุพัฒนพงษ์” สยบลือ รมต.เที่ยวผับติดโควิด โชว์ผลตรวจยืนยันปลอดเชื้อ
“สุพัฒนพงษ์” สยบลือ รมต.เที่ยวผับติดโควิด โชว์ผลตรวจยืนยันปลอดเชื้อ
5 เม.ย. 2564

นายสุพัฒนพงษ์ พันธ์มีเชาว์ รองนายกรัฐมนตรี และรมว.พลังงาน ได้โพสต์ภาพผลตรวจหาเชื้อไวรัสโควิด-19 พร้อมข้อความชี้แจงถึงกรณีที่มีกระแสข่าวว่ามีรัฐมนตรีที่ไปเที่ยวสถานบันเทิง และติดเชื้อไวรัสโควิด-19 โดยยืนยันว่าไม่ได้ไปเที่ยวสถานบันเทิงตามที่มีข่าวออกมา
ทั้งนี้ข้อความชี้แจงของนายสุพัฒนพงษ์ ระบุว่า นายสุพัฒนพงษ์ ระบุว่า เมื่อวานนี้ (4 เม.ย.) ตนอยู่ที่ จ.บึงกาฬ และ จ.อุดรธานี เพื่อติดตามความคืบหน้าโครงการพัฒนาเศรษฐกิจชุมชนให้พึ่งพาตัวเองได้ และมีข่าวลือกันว่าตนเป็นรัฐมนตรีที่ไปเที่ยวสถานบันเทิง และติดโควิด-19
“ผมไม่ได้กังวลกับข่าวที่เกิดขึ้น เพราะทราบดีว่า ไม่เป็นความจริง แต่เพื่อความเชื่อมั่นของประชาชนในการปฏิบัติงานของรัฐบาล โดยเฉพาะทีมเศรษฐกิจ และเพื่อความสบายใจของผู้ที่ทำงานกับผม มาพบ หรือมาประชุมร่วมกับผม ก่อนหน้านี้และหลังจากวันนี้ ผมกับคณะที่มาด้วยกันจึงได้ไปตรวจหาเชื้อที่ รพ.อุดรธานีผลการตรวจออกมาแล้ว คือไม่มีใครติดเชื้อโควิด-19 ครับ และผมก็ไม่ได้ไปเที่ยวสถานบันเทิงอย่างที่เป็นข่าว” นายสุพัฒนพงษ์ ระบุ
